Satya Nadella. Satya Nadella (telugu alifbosida: సత్యనారాయణ నాదెళ్ల; 1967-yil 19-avgustda tugʻilgan) — Amerikalik asli kelib chiqishi hindistonlik boʻlgan top menejer. 2014-yil 4-fevraldan Microsoft bosh direktori lavozimida faoliyat yuritmoqda. Tarjimai holi. Satya Nadella 1967-yilda Hindistonning Haydarobod shahrida tugʻilgan. Haydarobod davlat maktabi ("Hyderabad Public School")ni tamomlagandan keyin u Mangalor universitetiga oʻqishga kiradi va u yerda elektr muhandisi ilmiy darajasini oladi. Amera Qoʻshma Shtatlariga kelgach u Viskonsin-Miluoki universitetida axborot texnologiyalari boʻyicha magistraturada hamda Chikago universiteti qoshidagi But nomli biznes maktabi ("Chicago Booth School of Business")da tahsil oladi. 1992-yilda Microsoftga kirishdan oldin Satya Nadella Sun Microsystems kompaniyasida ishlagan. Microsoft korporatsiyasida Nadella onlayn xizmatlar koʻrsatuvchi R&D boʻlimiga vitse prezident etib tayinlanadi, keyinchalik biznes boʻlimi va „bulutli“ xizmatlar rahbari boʻldi. 2014-yil 4-fevralda Satya Nadella Stiven Ballmer oʻrniga Microsoft bosh direktori etib tayinlandi. 2017-yil 26-sentyabrda Satya Nadellaning „Hit Refresh“ nomli avtobiografik kitobi chiqdi.